Document ID: 32007R0783

NEUVOSTON ASETUS (EY) N:o 783/2007,
annettu 25 päivänä kesäkuuta 2007,
poikkeusten myöntämisestä Bulgarialle ja Romanialle eräistä kalastuslaivastojen viitetasoihin liittyvistä asetuksen (EY) N:o 2371/2002 säännöksistä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymissopimuksen,
ottaa huomioon Bulgarian ja Romanian liittymisasiakirjan ja erityisesti sen 56 artiklan,
sekä katsoo seuraavaa:
(1)
Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) 12 artiklassa säädetään, että kunkin jäsenvaltion laivastolle vahvistettava viitetaso on kullekin laivaston osalle vahvistettujen monivuotisen ohjausohjelman 1997-2002 tavoitteiden summa.
(2)
Bulgarialla ja Romanialla ei ole asetuksen (EY) N:o 2371/2002 12 artiklassa tarkoitettuja tavoitteita.
(3)
Näille uusille jäsenvaltioille voitaisiin vahvistaa viitetasot vain suhteessa niiden laivastojen tasoon liittymishetkellä. Tässä tapauksessa asetuksen (EY) N:o 2371/2002 11 artiklan 2 ja 4 kohdassa säädetyt velvoitteet olisivat kuitenkin merkityksettömiä, sillä ne olisivat päällekkäisiä mainitun asetuksen 13 artiklassa säädetystä laivastoon lisäämistä ja laivastosta poistoa koskevasta järjestelystä johtuvien velvoitteiden kanssa.
(4)
Tästä syystä Bulgarialle ja Romanialle ei ole tarkoituksenmukaista vahvistaa asetuksen (EY) N:o 2371/2002 12 artiklassa säädettyjä viitetasoja eikä soveltaa niihin mainitun asetuksen 11 artiklan 2 ja 4 kohtaa, sillä tämä ei vaikuttaisi mitenkään laivaston hallinnointiin näissä jäsenvaltioissa.
(5)
Näin ollen Bulgarialle ja Romanialle olisi myönnettävä poikkeukset mainituista asetuksen (EY) N:o 2371/2002 säännöksistä,
ON ANTANUT TÄMÄN ASETUKSEN:
1 artikla
Asetuksen (EY) N:o 2371/2002 11 artiklan 2 ja 4 kohtaa sekä 12 artiklaa ei poikkeuksellisesti sovelleta Bulgariaan ja Romaniaan.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 25 päivänä kesäkuuta 2007.

Labels: 18
15
6